આ બનાવ અંગે જાણવા મળતી વિગતો અનુસાર, લાલપુરના આઇઓસીના લાલપુર પેટ્રોલિયમ નામના પંપ ઉપર લાલપુર મામલતદાર દ્વારા ગત જુન માસમાં ચેકિંગની કાર્યવાહી દરમ્યાન પંપમાં થી અપાતા ડિઝલમાં ગરબડ લાગતા ડિઝલના નમુના લઇ એફએસએલમાં મોકલાયા હતા. આ રિપોર્ટ નાપાસ થયા બાદ આજે જિલ્લા કલેકટર રવિશંકરની સુચનાથી પુરવઠા અધિકારી જાડેજા સહિતનાં સ્ટાફે પંપ ઉપર ડીઝલના પંપ અને ટાંકાને સીલ મારવાની કાર્યવાહી કરતા હતા તે વેળાએ પેટ્રોલિયમ પેદાશોનાં વધુ ભાવ લેવાતા હોવાનું ખૂલતા સમગ્ર પંપને સીલ મારી દેવાયું છે અને ૧ર.૧ર લાખનું પેટ્રોલ અને ૧૦.૭૭ લાખનું ડિઝલ સ્થગિત કરી દેવાયું છે.